CELEX: 32015R0230
Language: sl
Date: 2015-02-12 00:00:00
Title: Izvedbena uredba Sveta (EU) 2015/230 z dne 12. februarja 2015 o izvajanju Uredbe (EU) št. 267/2012 o omejevalnih ukrepih proti Iranu

14.2.2015   
            
            
               SL
            
            
               Uradni list Evropske unije
            
            
               L 39/3
            
         IZVEDBENA UREDBA SVETA (EU) 2015/230
   z dne 12. februarja 2015
   o izvajanju Uredbe (EU) št. 267/2012 o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (1) in zlasti člena 46(2) Uredbe,
   ob upoštevanju naslednjega:
   
               (1)
            
            
               Svet je 23. marca 2012 sprejel Uredbo (EU) št. 267/2012.
            
         
               (2)
            
            
               Splošno sodišče Evropske unije je s sodbo z dne 12. decembra 2013 v zadevi T-58/12 razglasilo odločitev Sveta, da Gholama Golparvarja, Ghasema Nabipourja, Mansourja Eslamija, Mohamada Talaija, Mohammada Farda, Alirezo Ghezelayagha, Hassana Zadeha, Mohammada Pajanda, Ahmada Sarkandija, Seyeda Rasoola in Ahmada Tafazolyja uvrsti na seznam oseb in subjektov, za katere veljajo omejevalni ukrepi iz Priloge IX k Uredbi (EU) št. 267/2012, za nično.
            
         
               (3)
            
            
               Gholama Golparvarja bi bilo treba na podlagi nove obrazložitve znova uvrstiti na seznam oseb in subjektov, za katere veljajo omejevalni ukrepi.
            
         
               (4)
            
            
               Splošno sodišče Evropske unije je s sodbo z dne 3. julija 2014 v zadevi T-565/12 razglasilo odločitev Sveta, da National Iranian Tanker Company uvrsti na seznam oseb in subjektov, za katere veljajo omejevalni ukrepi iz Priloge IX k Uredbi (EU) št. 267/2012, za nično.
            
         
               (5)
            
            
               National Iranian Tanker Company bi bilo treba na podlagi nove obrazložitve znova uvrstiti na seznam oseb in subjektov, za katere veljajo omejevalni ukrepi.
            
         
               (6)
            
            
               Uredbo (EU) št. 267/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga IX k Uredbi (EU) št. 267/2012 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. februarja 2015
      
         
            Za Svet
         
         
            Predsednik
         
         E. RINKĒVIČS
      
   
   
      (1)  UL L 88, 24.3.2012, str. 1.
   
      PRILOGA
      
                  I.
               
               
                  Na seznam iz dela I Priloge IX k Uredbi (EU) št. 267/2012 se doda naslednji subjekt:
                  I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado
                  
                  B.   Subjekti
                  
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              140.
                           
                           
                              National Iranian Tanker Company (NITC)
                           
                           
                              
                                          35 East Shahid Atefi Street, Africa Ave. 19177 Tehran P.O. Box: 19395-4833
                                       
                                    
                                          Tel. +98 21 23801
                                       
                                    
                                          E-naslov: info@nitc-tankers.com; uradi po vsem svetu.
                                       
                                    
                           
                              National Iranian Tanker Company zagotavlja finančno podporo iranski vladi preko svojih delničarjev, Iranian State Retirement Fund, Iranian Social Security Organization in Oil Industry Employees Retirement and Savings Fund ki so subjekti pod nadzorom države. Hkrati je NITC eden največjih upravljavcev tankerjev za prevoz surove nafte na svetu in eden najpomembnejših prevoznikov iranske surove nafte. Zato NITC zagotavlja logistično podporo iranski vladi s prevozom iranske nafte.
                           
                           
                               
                           
                        
            
                  II.
               
               
                  Na seznam iz dela III Priloge IX k Uredbi (EU) št. 267/2012 se doda naslednja oseba:
                  III.   Islamic Republic of Iran Shipping Lines (IRISL)
                  
                  A.   Osebe
                  
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              8.
                           
                           
                              Gholam Hossein Golparvar
                           
                           
                              Datum rojstva: 23. januar 1957, iransko državljanstvo; št. osebne izkaznice: 4207.
                           
                           
                              Golparvar deluje v imenu IRISL in družb, ki so z njo povezane. Bil je n ter generalni direktor in delničar SAPID Shipping Company, neizvršni direktor in delničar HDSL ter delničar Rhabaran Omid Darya Ship Management Company, tj. družb, ki jih je EU uvrstila na seznam subjektov, ki delujejo v imenu IRISL.